OpenLLM-France/wikimedia huggingface dataset:
# Sheffield

* Per a altres significats, vegeu «Sheffield (desambiguació)».
Sheffield és la sisena ciutat més gran del Regne Unit. És a la regió del nord d'Anglaterra de South Yorkshire. Els seus rius són el Don i Sheaf, i la ciutat és el centre del districte metropolità de Ciutat de Sheffield. El nom "Sheffield" prové del riu Sheaf.
Segons el cens de 2011, l'àrea metropolitana de Sheffield (Sheffield Urban Area) tenia 551.800 habitants.
Al segle xiv, Sheffield era una vila de mercats. La indústria principal desenvolupada a la revolució industrial era la producció del ferro. Sheffield és coneguda com una de les vuit ciutats principals, les que actuen com a focus en les seues respectives regions, és la ciutat més important del sud de Yorkshire, i la segona més dominant de Yorkshire.

## Fills il·lustres

* Peter Glossop (1928-2008), fou un cantant d'òpera de la corda de baríton.

## Referències

* ↑ [Population Estimates for England and Wales, Mid 2011 (Census Based). Office for National Statistics]

## Enllaços externs

* Ajuntament de Sheffield
* Colla Gegantera de Sheffield Arxivat 2008-12-11 a Wayback Machine.
# Estell Manor

Estell Manor és una població dels Estats Units a l'estat de Nova Jersey. Segons el cens del 2008 tenia 1.716 habitants.

## Demografia

Segons el cens del 2000, Estell Manor tenia 1.585 habitants, 528 habitatges, i 432 famílies. La densitat de població era d'11,4 habitants/km².
Dels 528 habitatges en un 41,1% hi vivien nens de menys de 18 anys, en un 71% hi vivien parelles casades, en un 7,4% dones solteres, i en un 18% no eren unitats familiars. En el 13,8% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,27.
Per edats la població es repartia de la següent manera: un 30,2% tenia menys de 18 anys, un 6,5% entre 18 i 24, un 30,1% entre 25 i 44, un 23,6% de 45 a 60 i un 9,7% 65 anys o més.
L'edat mediana era de 37 anys. Per cada 100 dones de 18 o més anys hi havia 101,6 homes.
La renda mediana per habitatge era de 54.653 $ i la renda mediana per família de 56.548 $. Els homes tenien una renda mediana de 42.305 $ mentre que les dones 29.219 $. La renda per capita de la població era de 19.469 $. Aproximadament el 4,9% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Estell Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Estell Manor». American Fact Finder. Oficina del Cens dels Estats Units, 12-01-2010.
# Rhinella achavali

Rhinella achavali és una espècie de gripau de la família Bufonidae nadiua d'Uruguai i el sud del Brasil.
Es troben dins o prop de petits rierols forestals. És comú localment però el seu hàbitat està amenaçat per les plantacions d'espècies de fusta exòtica.

## Referències

* ↑ Frost, Darrel R. «Rhinella achavali (Maneyro, Arrieta, and de Sá, 2004)». Amphibian Species of the World: an Online Reference. Version 6.0. American Museum of Natural History, 2015. [Consulta: 13 agost 2015].
* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Margarida de França i de Provença

Margarida de França (1254- 12 de juliol de 1271) va ser una princesa francesa del segle XIII. Era filla del rei Lluís IX de França i de la seva esposa, Margarita de Provença. Era membre de la Casa dels Capets i va ser duquessa de Brabant pel seu matrimoni amb el duc Joan I de Brabant.

## Germans

Margarida va ser la novena d'onze fills. El seu germà gran era el rei Felip III de França i el seu germà menor era el comte Robert de Clermont. Margarida també tenia altres germans, però van morir durant la infància o de molt joves.
La Margarida tenia tres germanes que van sobreviure a la infantesa. La seva germana gran era Isabel de França, reina de Navarra, que estava casada amb el rei Teobald II de Navarra. Les altres dues germanes van ser Blanca de França, casada amb Ferran de la Cerda, i Agnès de França, duquessa de Borgonya, que es va casar amb el duc Robert II de Borgonya i va ser mare de Joana la Coixa.

## Biografia

Margarida va estar inicialment compromesa, el 1257, amb el duc Enric IV de Brabant, fill d'Enric III de Brabant i d'Adelaida de Borgonya. Aquest compromís es va donar per acabat a causa de les limitacions intel·lectuals d'Enric.
Enric IV va ser deposat el 1267 i el seu germà, Joan I de Brabant, es va acabar casant amb Margarita el 5 de setembre de 1270. Es va realitzar un gran torneig a Cambrai el 27 de maig de 1269, en ocasió del seu matrimoni. Es diu que Joan era el model perfecte d'un príncep feudal a l'època de la cavalleria: valent, aventurer, sobresortint en totes les formes d'exercici actiu, aficionat a l'ostentació, de temperament generós. Tot plegat el va fer molt popular a l'Edat Mitjana, a la poesia i la literatura. També va ser conegut pels seus molts fills il·legítims.
Margarida va quedar aviat embarassada i va donar a llum un fill el 1271. La mare i el nadó no van sobreviure i van morir poc després del naixement. Va ser enterrada a la basílica de Saint-Denis.

## Referències

* 1 2 3 4 «Marguerite (Capétiens)». roglo.eu. [Consulta: 3 abril 2024].
* 1 2 Richard, 1983, p. xxiv.
* ↑ Pippenger, 2022, p. 150.
* 1 2 «KINGS OF FRANCE (CAPET)» (en anglès). Foundation for Medieval Genealogy. [Consulta: 3 abril 2024].
* ↑ Monumenta Germanica Historica, tomus XXV, Genealogia Ducum Brabantiæ Heredum Franciæ, par. 9, pàg. 391
* ↑ «DUKES of BRABANT -MARGUERITE de France (JEAN de Brabant)» (en anglès). Foundation for Medieval Genealogy. [Consulta: 3 abril 2024].
* ↑ «Marguerite de France» (en anglès). thepeerage.com. [Consulta: 3 abril 2024].

## Bibliografia

* Pippenger, Randall Todd. Tales of a Minstrel of Reims in the Thirteenth Century (en anglès). Catholic University of America Press, 2022. ISBN 978-0813234359.
* Richard, Jean; lloyd, Simon. Saint Louis: Crusader King of Franc (en anlès). Cambridge University Press, 1983.
# Normunds Kindzulis

Normunds Kindzulis (18 de juliol de 1991 - Tukums, 28 d'abril de 2021) fou un activista LGBT i paramèdic letó que va ser víctima d'un suposat atac homòfob a Tukums. Va morir a causa de les cremades que va sofrir després de ser ruixat amb combustible i cremat.
El jove letó havia rebut diverses amenaces de mort per ser homosexual quan residia a Riga i es va traslladar a Tukums, una petita ciutat a 70 km a l'oest de la capital. No obstant això, fou agredit físicament quatre vegades. Va denunciar a les autoritats les amenaces d'un veí de l'edifici de cinc pisos que vivien, però el seu company d'habitació va assegurar que la policia no va fer res.
El 23 d'abril de 2021, el seu cos va sofrir cremades en el 85%. Fou hospitalitzat juntament el seu company d'habitació, que també va resultar cremat quan va intentar ajudar a Normunds. El 28 d'abril, Normunds Kindzulis va morir a causa de les cremades.
Tot i que diverses associacions assenyalen que ha estat un assassinat homòfob, inicialment la policia local no va voler investigar la mort argumentant que no hi havia «proves» de què hagués comès un delicte i considerant que era un suïcidi per les amenaces que Kindzulis rebia a causa de la seva orientació sexual. Quan Kindzulis va morir, la policia de Tukums va obrir investigació. També es va obrir una investigació per la presumpta inacció de la policia local que no havia investigat les amenaces de mort prèvies a la seva mort.

## Reaccions a la seva mort

* El president de Letònia Egils Levits va piular que «a Letònia no hi ha lloc per a l'odi», i va afegir que si es confirmava que era un atac homòfob, el criminal seria més culpable.
* El primer ministre letó Krišjānis Kariņš va dir que el «crim atroç» ha de ser «investigat a fons».
* El diputat a les Corts Valencianes per la Coalició Compromís Fran Ferri va mostrar tota la seva solidaritat i suport.

## Referències

* 1 2 3 4 «Ataque homofóbico: muere joven paramédico tras ser prendido fuego en Letonia» (en espanyol europeu). [Consulta: 3 maig 2021].
* 1 2 «Asociaciones LGTB denuncian un brutal asesinato de un joven gay en Letonia». Público, 02-05-2021. [Consulta: 3 maig 2021].
* ↑ «Gay Latvian paramedic dies after being burnt alive in horrific ‘homophobic attack’» (en anglès britànic), 01-05-2021. [Consulta: 3 maig 2021].
* 1 2 3 «Gay Latvian man dies after 'homophobic attack', campaigners say» (en anglès), 30-04-2021. [Consulta: 3 maig 2021].
* 1 2 3 à 11h21, Par Le Parisien avec AFP Le 1 mai 2021. «Lettonie : un soignant meurt brûlé, des associations dénoncent un crime homophobe» (en francès), 01-05-2021. [Consulta: 3 maig 2021].
* ↑ «https://twitter.com/franferri_/status/1388792160649089025». [Consulta: 3 maig 2021].
# Amfea

Amfea (grec antic: Ἄμφεια) era una antiga i petita ciutat de Messènia situada a la frontera amb Lacònia, sobre un turó elevat que tenia aigua abundant. Els espartans la van prendre per sorpresa, sense ni tan sols declarar la guerra ni enviar heralds, al començament de la Primera guerra messènica, i la van convertir en la seva base d'operacions per atacar la resta del país.
Aquesta irrupció a Messènia, dirigida pel rei Alcàmenes d'Esparta, va ser el primer acte d'hostilitat entre els dos pobles. Es van apoderar de la ciutat quan hi havia les portes obertes i sense vigilància, car els messenis no esperaven l'enemic. Els espartans van matar als habitants que hi havia dins de la ciutat, uns encara al llit i altres refugiats als altars dels déus quan es van adonar de què passava. En van escapar molt pocs. Segons Pausànias això va passar al segon any de la 10a Olimpíada (743 aC).

## Referències

* ↑ Pausànias. Descripció de Grècia, IV, 5,9-10
* ↑ Smith, William (ed.). «Ampheia». Dictionary of Greek and Roman Geography (1854). [Consulta: 29 desembre 2020].
# Marcelo Castro

Marcelo Costa e Castro (São Raimundo Nonato, Piauí; 9 de juny de 1950) és un metge i polític brasiler. Va ser ministre de Salut en el segon govern Dilma Rousseff.

## Biografia

És fill de José Dias de Castro i Clotildes Costa e Castro. Va graduar-se en Medicina per la Universitat Federal de Piauí i va obtenir el doctorat en Psiquiatria en la Universitat Federal de Rio de Janeiro.
Va ingressar en el PMDB i va obtenir tres escons consecutius en l'assemblea estatal de Piauí (1983, 1987 i 1991). El 1998 va candidatar-se com a Diputat federal, càrrec que va anar revalidant fins al 2018. Tot seguit va ser elegit senador pel seu estat, pel mandat 2019-2026.
L'1 d'octubre de 2015 va ser nomenat Ministre de Salut per la presidenta Dilma Rousseff. Degut al procés de destitució de Dilma Rousseff, Castro va decidir presentar la seva dimissió el 27 d'abril de 2016.

## Referències

* 1 2 «Deputado Marcelo Castro, do PMDB, será o novo ministro da Saúde» (en portuguès brasiler). Folha de S.Paulo, 01-10-2015. [Consulta: 2 octubre 2015].
* ↑ «7 fatos sobre o novo ministro da Saúde, Marcelo Castro (PMDB)» (en portuguès brasiler). UOL, 02-10-2015. [Consulta: 2 octubre 2023].
* ↑ «Senador Marcelo Castro» (en portuguès brasiler). Senado Federal do Brasil. [Consulta: 27 juny 2019].
* ↑ «"Entrego hoje minha carta de demissão", confirma ministro da Saúde» (en portuguès brasiler). UOL, 27-04-2016. [Consulta: 2 octubre 2023].
# Razgort

Razgort (en rus: Разгорт) és un poble de la República de Komi, a Rússia, segons el cens del 2010 tenia 100 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Terra de canons

Terra de canons és una pel·lícula catalana escrita i dirigida per Antoni Ribas. El film es va estrenar el 9 de setembre de 1999 a l'auditori del Camp de Mart de Tarragona i el 15 de setembre de 2000 a Barcelona.

## Rodatge

La pel·lícula va iniciar el rodatge l'any 1993 i va finalitzar el 23 de juny de 1998 a conseqüència de problemes financers. El film es va rodar, en bona part, a Tarragona, en espais com la plaça de Santiago Rusiñol (enfront de la catedral), la Casa Castellarnau, la casa del joier Joan Blàzquez i a diversos altres carrers de la ciutat, a més del castell monestir d'Escornalbou. La resta es va rodar a Banyoles, Barcelona i Tolosa.

## Repartiment

* Lorenzo Quinn
* Cristina Pineda
* Mario Guariso
* Sydne Rome
* Anthony Quinn

## Referències

* ↑ «Una pel·lícula amb segell tarragoní». Vilaweb, 04-10-2007. [Consulta: 25 maig 2020].
* ↑ «Terra de canons». Ajuntament de Tarragona. [Consulta: 25 maig 2020].
# Margarida de Flandes

Margarida de Flandes és el nom dels següents personatges:
* Margarida I de Flandes, (1145 - Male, 1194), comtessa de Flandes (1191-1194), casada amb Balduí V d'Hainaut, I de Namur i VIII de Flandes
* Margarida II de Flandes, (~1202 -1280), comtessa de Flandes (1244-1280), casada amb Guillem de Dampierre
* Margarida III de Flandes, (Male, Flandes, 1350 - Arràs, França, 1405), comtessa de Flandes i d'Artois (1384-1405), Nevers i Rethel
# Mas Bell-lloc

El Mas Bell-lloc és una masia neoclàssica de Cantallops (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici situat a la carretera que porta des de Cantallops a Capmany. Aquest és un gran mas de planta baixa i dos pisos de planta retcangular. Un dels elements més significatius és la torre circularque trobem adossada en un costat de l'edifici. Aquesta torre, té paredat de pedra, és de planta baixa i tres pisos i cadascun d'aquests compta amb un obertura diferent de la resta de pisos. A la part superior trobem merlets de tipus defensiu. Aquests merlets també apareixen a la part superior de la casa. Aquesta, tot i haver estat arrebossada la façana, manté els principals elements decoratius, som són els guardapols de les finestes, l'escut al centre de la part superior de la construcció, o la testera esglaonada del pis superior.

## Referències

* ↑ «Mas Bell-lloc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
# Jazz Olot

Jazz Olot és un cicle de concerts que té lloc anualment a la capital garrotxina. És organitzat conjuntament per l'Institut de Cultura d'Olot i la Sala Jamboree de Barcelona, juntament amb la productora Mas i Mas. Va néixer el 2014 amb l'objectiu d'oferir concerts de jazz de qualitat d'una forma regular durant tot l'any a la ciutat. Els concerts tenen lloc a la sala El Torín.
Entre d'altres, hi han participat artistes com Andrea Motis i Joan Chamorro, Greg Piccolo, Ray Gelato, la Barcelona Big Blues Band, Jordi Rossy New Quintet amb Mark Turner, Peter Bernstein, Doug Weiss, Al Foster, Tricia Evy, Carla Cook o Myriam Swanson.

## Referències

* ↑ «El Jamboree programa un cicle de jazz a Olot». Ara.cat.
* ↑ «El cinquè cicle de Jazz Olot portarà a la ciutat músics com Greg Piccolo, Mark Turner, Al Foster i Tricia Evy - Olot Televisió». Olot Televisió, 27-01-2016. Arxivat de l'original el 2017-01-18 [Consulta: 16 gener 2017].
* ↑ «NacióGarrotxa: Torna el cicle de Jazz Olot, fusionat amb música flamenca». Nació Digital.
* ↑ E., R. «Ray Gelato obre el cicle ‘Jazz Olot'». El Punt Avui.
* ↑ «NacióGarrotxa: Andrea Motis desborda les previsions en el primer concert de Jazz Olot». Nació Digital.
# Branko Cvetković

Branko Cvetković, nascut a Gracanica (Bòsnia i Hercegovina), és un jugador de bàsquet serbi de Bòsnia, que mesura 2 metres, i juga com a aler.

## Referències

* ↑ «Branko Cvetkovic, joven talento serbio para Akasvayu» (en castellà). Solo Basket, 06-07-2007. Arxivat de l'original el 2008-06-23. [Consulta: 26 novembre 2023].
* ↑ «Cvetkovic: "Quería jugar en la ACB, y la de Girona era una gran oportunidad"» (en castellà). ACB, 17-07-2007. Arxivat de l'original el 2016-03-14. [Consulta: 26 novembre 2023].
# Antal Szalay

Antal Szalay (12 de març de 1912 - 4 d'abril de 1960) fou un futbolista hongarès de la dècada de 1930.
Pel que fa a clubs, destacà a les files de l'Újpest FC, on jugà durant la dècada de 1930. També jugà amb la selecció d'Hongria, amb la qual participà en el Mundials de 1934 i 1938. Com a entrenador dirigí els clubs UTA Arad, FC Craiova, Carrarese Calcio, Pro Patria i St. George-Budapest.

## Referències

* ↑ «1934 FIFA World Cup Italy». Arxivat de l'original el 2011-10-13. [Consulta: 21 maig 2017].
# Taupont

Taupont (en bretó Talbont) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.094 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.399 | 1.418 | 1.453 | 1.648 | 1.853 | 1.908 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Michel Malaboeuf | app. UMP |
| 2008- | François Blondet | app. MoDem |
# Collet de l'Ànima Blanca

El Collet de l'Ànima Blanca és un coll dels contraforts nord-orientals del Massís del Canigó, a 1.951,9 metres d'altitud, en el límit dels termes comunals de Nyer i de Toès i Entrevalls, tots dos a la comarca del Conflent, de la Catalunya del Nord. És a ponent de la zona nord del terme de Nyer, i a l'extrem sud-oriental del de Toès i Entrevalls. És al sud del Roc de l'Ànima Blanca, al nord del Roc dels Traspassats.

## Referències

* ↑ El Collet de l'Ànima Blanca en els ortofotomapes de l'IGN
# Montanha d'Aubèrt

La Montanha d'Aubèrt és una serra situada al municipi d'Es Bòrdes a la comarca de la Vall d'Aran, amb una elevació màxima de 2.000 metres.

## Referències

* ↑ Institut Cartogràfic i Geològic de Catalunya
# Macksville

Macksville és una població dels Estats Units a l'estat de Kansas. Segons el cens del 2000 tenia 514 habitants.

## Demografia

Segons el cens del 2000, Macksville tenia 514 habitants, 191 habitatges, i 127 famílies. La densitat de població era de 198,5 habitants/km².
Dels 191 habitatges en un 38,2% hi vivien nens de menys de 18 anys, en un 58,1% hi vivien parelles casades, en un 5,8% dones solteres, i en un 33,5% no eren unitats familiars. En el 30,4% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,41.
Per edats la població es repartia de la següent manera: un 31,9% tenia menys de 18 anys, un 8% entre 18 i 24, un 27,8% entre 25 i 44, un 15,8% de 45 a 60 i un 16,5% 65 anys o més.
L'edat mediana era de 34 anys. Per cada 100 dones de 18 o més anys hi havia 89,2 homes.
La renda mediana per habitatge era de 30.625 $ i la renda mediana per família de 36.458 $. Els homes tenien una renda mediana de 24.583 $ mentre que les dones 18.036 $. La renda per capita de la població era de 12.594 $. Entorn de l'11,6% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Macksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Macksville». American Fact Finder. Oficina del Cens dels Estats Units, 12-01-2010.
# Escarabat d'aigua

Un escarabat d'aigua, de vegades anomenat escarabat aquàtic és qualsevol coleòpter que viu la major part del temps dins l'aigua. En general tots tenen el cos deprimit en forma de barca i potes adaptades a la natació.
L'adaptació al medi aquàtic i el desenvolupament d'òrgans anàlegs s'ha produït nombroses vegades de manera independent en diverses famílies de coleòpters no relacionades entre si, fenomen conegut como a evolució convergent. Entre les principal famílies de coleòpters aquàtics hi destaquen els girínids, els halíplids, els ditíscids, els notèrids, els hidrofílids, els higròbids.

## Referències

* 1 2 «Escarabat d'aigua». Gran Enciclopèdia Catalana. Barcelona: Grup Enciclopèdia Catalana.
* ↑ Lozano Fernández, Jesús «Origen dels artròpodes i conquesta de la terra».». L'Atzavara, volum 31, 2021, pàg. 25-34.
# Jazz Richards

Ashley Darel Jazz Richards (nascut 12 abril 1991) és un futbolista professional gal·lès que juga com a posterior en el club anglès Fulham FC. També és capaç de jugar com a lateral esquerra posterior i com a migcampista.
Va fer el seu debut amb l'absolut per al club de la seva ciutat Swansea City el 2009, i va totalitzar 51 partits oficials amb el club, inclosos els partits de la Premier League. També va jugar en Crystal Palace FC, Huddersfield Town i Fulham FC, abans d'unir-se a l'últim citat per una suma superior el 2015.
Richards va fer el seu debut internacional per a Gal·les el 2012, i va representa a la nació a la UEFA Euro 2016.

## Trajectòria de clubs
### Swansea City

Richards va fer el seu debut professional pel Swansea City AFC en un partit del Championship contra el Middlesbrough FC en la derrota de 3–0 el 15 d'agost de 2009, substituint Shaun MacDonald com un substitut en el minut 63. Al final de la temporada 2009–10 on Richards va realitzar 15 aparicions, va signar un nou contracte de dos anys amb el Swansea.

## Referències

* ↑ «Swansea 0–3 Middlesbrough». BBC Sport, 15-08-2009 [Consulta: 20 agost 2009].
* ↑ «Fixtures/results: Middlesbrough 3–0 Swansea». Soccerbase. [Consulta: 20 agost 2009].
* ↑ BBC Sport [Consulta: 25 maig 2010].

## Enllaços externs

* Ashley Richards profile Arxivat 2013-07-07 a Wayback Machine. at swanseacity.net
* Dades estadístiques sobre Ashley Richards a soccerbase.com
# Nephelobotys

Nephelobotys és un gènere d'arnes de la família Crambidae. Conté només una espècie, Nephelobotys nephelistalis, que es troba a la Xina (Hubei).

## Referències

* ↑ «GlobIZ search». [Consulta: 25 desembre 2018].
# Antalaha

Antalaha és un municipi (en malgaix kaominina) del nord-est de Madagascar. Pertany al districte d'Antalaha, que és una part de la regió de Sava, a la província d'Antsiranana. Segons el cens del 2001, la seva població era de 75.000 habitants.
Antalaha és una ciutat portuària de l'oceà Índic. A més de l'educació primària, la ciutat disposa d'oferta d'ensenyament secundari. Hi ha uns jutjats i hospital.
L'agricultura proporciona feina per al 40% de la població activa. El conreu més important és el de la vainilla; de fet, des de mitjan segle xx, pel seu port hi transita més del 50% de la producció mundial d'aquesta espècia. Altres productes agraris importants són el clau i l'arròs. La indústria i els serveis, per la seva banda, proporcionen feina al 30% i al 29,98% de la població, respectivament. Addicionalment, la pesca ocupa un 0,02% de la població.

## Referències

* 1 2 3 «ILO census data». Cornell University, 2002. [Consulta: 15 febrer 2008].